Diari Oficial de la Generalitat Valenciana


Sumari del DOGV 8932, del 22-10-2020 (2020/8645)

ACORD de 16 d'octubre de 2020, del Consell, pel qual s'autoritza transferència de crèdits entre capítols i programes de la Conselleria d'Agricultura, Desenvolupament Rural, Emergència Climàtica i Transició Ecològica, per import de 2.000.000,00 euros (Exp.12.011/20-115)
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8932

Data del DOGV
:   22-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8645


Data del document
:   16-10-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 d'octubre de 2020, del Consell, pel qual s'autoritza transferència de crèdits entre capítols i programes de la Conselleria d'Agricultura, Desenvolupament Rural, Emergència Climàtica i Transició Ecològica, per import de 2.000.000,00 euros (Exp.12.011/20-115) [2020/8645]  
Arran de l'Acord de 20/09/2019, del Consell, d'inici de les actuacions per a pal·liar els danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i 14 de setembre de 2019 (DANA 2019), es van declarar d'emergència i es va ordenar l'execució de les obres per a la reparació dels danys produïts en determinades infraestructures hidràuliques de regadiu.  
  
Atesa la urgència en l'execució de les obres per a recuperar i assegurar el reg en les zones afectades, així com la celeritat amb la qual s'estan executant aquestes, és necessari un increment del pressupost per a inversions reals del programa 531.10 «Estructures agràries», per a finançar aquestes actuacions en l'exercici 2020, per import de 2.000.000,00 €.  
Per a finançar aquest increment la Conselleria d'Agricultura, Desenvolupament Rural, Emergència Climàtica i Transició Ecològica, proposa la transferència de disponibilitats existents en el capítol VII ?transferències de capital?, dels programes i línies següents:  
- 714.20 «Ordenació i millora de la producció agrària,» línia S8663 €Compensació per danys climàtics?, de concessió directa en aplicació de l'article 168.1.C) de la Llei 1/2015, i en la línia de subvenció de concurrència competitiva S8472 €Ajudes per a la replantació de parcel·les arrancades per afectació de Xylella fastidiosa?, totes dues dotades amb 700.000,00 euros, que no podran ser executats en aquest exercici, a causa dels retards patits en la tramitació de la normativa reguladora específica. La reducció del crèdit de les línies, S8663 i S8472, suposa la supressió d'ambdues.  
- 531.10 «Estructures agràries», en la línia de subvenció de concurrència competitiva S0170 €Obres i serveis d'infraestructura agrària en municipis?, per import de 600.000,00 euros, que corresponen a sobrants, una vegada concedides les ajudes.   
A aquest efecte i en virtut del que es disposa en els articles 21 i 23 de la Llei 10/2019, de 27 de desembre, de Pressupostos de la Generalitat per a 2020, a proposta del conseller d'Hisenda i Model Econòmic, el Consell, prèvia deliberació, en la reunió de 16 d'octubre de 2020,  
  
  
ACORDA  
  
Primer  
Autoritzar la minoració de la dotació de les línies, dels annexos de transferències i subvencions de capital, en els programes i pels imports que es detallen a continuació i que implica la supressió de les línies S8663 i S8472:  
  
Segon  
Autoritzar la minoració de crèdit en les aplicacions i pels imports següents:  
  
Aplicació Import  
66.45.67.056.70.4 1.400.000  
80.44.65.908.46.4 600.000  
Total minoracions 2.000.000  
  
   
Tercer  
Autoritzar un increment de crèdit en l'aplicació pressupostària 95.96.49.720.21.8 per import de 2.000.000,00 euros.»  
  
València, 16 d'octubre de 2020.- La consellera secretària: Mónica Oltra Jarque.